Gertrude Bell
Store norske leksikon,Historie,Arkeologi,Arkeologer
Gertrude Bell var en britisk arkeolog, forfatter og oppdagelsesreisende som skrev en rekke skildringer fra Midtøsten. På grunn av Bells inngående kjennskap til forholdene i Midtøsten ble hun under første verdenskrig brukt av de britiske myndigheter til etterretningstjeneste i den arabiske verden. Hun samarbeidet med T. E. Lawrence.
Bell fikk fra 1917 en viktig rolle i styret av det som etter første verdenskrig og Det osmanske rikets sammenbrudd ble det britiske mandatområdet Mesopotamia, og hun bidro til å legge grunnlaget for den moderne staten Irak.Bell regnes gjerne som grunnlegger av det som i dag er Iraks nasjonalmuseum. Hun ble museets første direktør i 1926, kort tid før sin død. Les mer i Store norske leksikon arkeologi Iraks historie